Christian Lous Lange

Christian Lous Lange (1869–1938) var en norsk fredspolitiker.

Christian Lous Lange var elev ved Kongsgaard skoleStavanger Aftenblad: "Et stortre falt", 12. desember 1938 s.1. i Stavanger.Han ble cand.mag. i 1893. I de påfølgende årene var han dels på lengre studiereiser for å lære seg språk, dels arbeidet han som lærer i Oslo. Mellom 1900 og 1910 var han sekretær ved Nobelinstituttet og Den norske Nobelkomite i Oslo og stiftelsens bibliotekar og forretningsfører. Han var medlem av Den norske Nobelkomite fra 1. januar 1934 og frem til han døde.

Fra 1909 var han generalsekretær ved Den interparlamentariske union, først i Bern, deretter i Brussel og til slutt i Genève. Denne stillingen beholdt han til 1933, og det var også denne stillingen som gjorde at han ble tildelt Nobels fredspris i 1921; delt med Hjalmar Branting. 

I 1919 ble han kreert til æresdoktor ved Det Kgl. Frederiks Universitet på grunnlag av sitt verk Histoire de l'internationalisme.

Lange var sønn av oberst Halvard Lange og Thora Marie Lous, og sønnesønn av riksarkivar Christian C.A. Lange. Han var far til utenriksminister Halvard Lange, stortingsrepresentant Carl Viggo Lange og lærerskolerektor August Lange, og var bror til Ellen Lous Lange, gift med forfatteren Johan Bojer.

 Bibliografi 
 Lærebok i verdenshistorie fra oldtidens slutning til vore dage (med H. Schjøth)
 Histoire de l'internationalisme (1919) (Første del av et stort anlagt verk)
 Lærebok i verdenshistorie (1931) (med N. Østbye)

 Referanser 

 Eksterne lenker 
 Biografi, nobelprize.org, Nobelprisenes offisielle nettsted
 Biografi, Aktive fredreiser
 Christian Lous Lange - den «glemte» fredsprisvinneren, artikkel hos Norgeshistorie.no

Kategori:Norske diplomater
Kategori:Nobelkomiteens medlemmer og varamedlemmer
Kategori:Norske nobelprisvinnere
Kategori:Æresdoktorer ved Universitetet i Oslo
Kategori:Nobelprisvinnere (fred)
Kategori:Personer fra Stavanger kommune
Kategori:Nobelkomiteens sekretærer
Kategori:Medlemmer av Norsk Kvinnesaksforening
Kategori:Alumni fra Stavanger katedralskole